## Центарот за современи уметности - Скопје објавува :

### ПОВИК ЗА ИМПЛЕМЕНТАЦИЈА И ПОДДРШКА НА ЛОКАЛНИ ИНИЦИЈАТИВИ

Овој повик се однесува на поддршка на различни Локални иницијативи кои би се спроведувале на ниво на заедници во првата половина на 2023 година . Под поимот локални иницијативи се подразбираат културни, развојни и проблемски ориентирани иницијативи од било кој дел на Македонија кои имаат за цел да го охрабрат граѓанското учество, самоорганизацијата и креирање различни настани, акции и програми на ниво на заедници. Локалните иницијативи треба да имаат за цел да овозможат на креативните индивидуалци и групи, локалните НВО - а, уметниците, културните дејци, граѓанските иницијативи и групите граѓани како и сите останати кои делуваат на полето на развојот на заедницата и или културата на локално ниво (со акцент на селата и местата под 10 000 жители), да започнат имплементација на иницијативи кои ќе придонесат за внатрешен развој, препознавање и презентирање на потенцијалите на нивните заедници. Локалните иницијативи едновремено треба да ги охрабрат и поттикнат граѓаните со заеднички труд на повеќе членови на заедницата да работат на унапредувањето на заедницата, нејзината видливост, препознатливост, можности за развој на културата и да ги препознаат сопствените потенцијали, ресурси и можности за јакнење на заедницата и граѓанско учество на локално ниво . Иницијативите избрани и одобрени на овој повик мора да да бидат целосно реализирани (заврешени) најдоцна до 10 Јуни 2023 Крајниот рок за поднесување барања за овој циклус е 12 Февруари 2023 Право на учество/имплементација на локални иницијативи имаат : на учество/имплементација на локални иницијативи имаат : Групи граѓани од најмалку 5 жители на еден регион, месни заедници, невладини организации, локални уметници од сите струки, постоечки или новооформени активни и неактивни граѓански иницијативи, како и локални (формални и неформални) спортски друштва кои активно работат на унапредувањето на одредени сектори во рамките на заедниците (локални планинарски, риболовни, велосипедски и други друштва и здруженија ).

### Финасирање на локални иницијативи :

Во 202 3 година Центарот за современи уметности (ЦСУ ) - Скопје, ќе поддржи најмалку 6 (шест) Локални иницијативи со максимален износ до 50.000 ден., невклучувајќи ги тука логистичката, стручната и техничката помош на иницијативата која е предвидена за време на имплементација. Плаќањето на трошоците ќе биде директно од страна на Центарот за современи уметности (ЦСУ ) - Скопје. Локалните чинители исто така се охрабруваат да изнајдат материјални и нематеријални средства и од други извори. Пријавата се поднесува на маил: nikola@scca.org.mk ili scca@scca.org.mk најдоцна до 12.02.2023 За подетални информации и прашања контактирајте не на scca@scca.org.mk, тел. 02 3 133 541, 070 270 064 или на FB https://www.facebook.com/cacskopje. На почетокот на февруари предвидена е и двочасновна он лине средба на Zoom која сите зинтересирани ќе можат да постават прашања и да се консултуираат за нивните идеи. Линкот ќе биде дополнително споделен.

Овој повик е подготвен од тимот на Центарот за современи уметности (ЦСУ) - Скопје со финасиска поддршка од ФООМ.